АҞӘА, ажь 27 — Sputnik. Ҭырқәтәыла аекономика аминистрра Урыстәыла Аекономика аминистрра ахаҭарнакцәа рԥылараан аџьыкахыш ашьҭра амҽхакқәа рырҭбаара азҵаара иалацәажәарц ргәы иҭоуп. Абр атәы аанацҳауеит РИА Новости.
2014 шықәса абҵарамза 26 инаркны "Артемсоль" иҟанаҵо аџьыкахыш иалазарц зыхәҭоу аиоди, егьырҭ ахәҭақәеи рганахьала агхақәа ҟаҵан, убри аҟнытә "Рспотребнадзор" ҷыдала ари аалыҵ мап ацәнакит.
Ҭырқәтәылатәи аекономика аминистрраҿы аекспорт аҟәша аиҳабы Канер Бозата иажәақәа рыла, ҭырқәтәылатәи аџьыкахыш аекспорт иахьазы 50 нызқь тонна ыҟоуп, аха Ҭырқәтәыла уи ахыԥхьаӡара акырынтә еизнарҳар алшоит. Ари азҵаара ҭагалан ирзықәгылахьан, иалацәажәахьан.
Иреиҳау ҭырқәтәылатәи аџьыкахыш ашьҭыҩцәас иҟоуп абарҭ ҩ-наплакык: Koyuncu, Emekcioglu Tuz, Mutlucan Tuz. Урҭ рҟынтә ҩба Урыстәылаҟа аџьыкахыш ашьҭра ишазхиоу шьақәдырӷәӷәахьеит.